
PËR NIVELIN MAKSIMAL TË MBETJEVE TË PESTICIDEVE NË FRUTA, PERIME, FARA TË FRESKËTA DHE/OSE TË PËRPUNUARA

Në mbështetje të nenit 102, pikës 4 të Kushtetutës, nenit 38, të ligjit nr. 9863, datë 28.1.2008, “Për ushqimin”, të ndryshuar, 

UDHËZOJ:

1. Niveli maksimal i mbetjeve të pesticideve në fruta, perime, fara të freskëta dhe/ose të përpunuara, të jetë sipas përcaktimeve në shtojcën bashkëlidhur këtij udhëzimi (92 kultura, 1103 faqja). 
2. Udhëzimi nr. 5, datë 14.5.2014, “Për nivelin maksimal të mbetjeve të pesticideve në banane, domate, grurë, kastraveca, mollë, patate, rrush tavoline, rrush për verë, speca, ullinj tavoline”, dhe udhëzimi nr. 2, datë 14.2.2017, “Për një shtesë në udhëzimin nr. 5, datë 14.5.2014, “Për nivelin maksimal të mbetjeve të pesticideve në banane, domate, grurë, kastraveca, mollë, patate, rrush tavoline, rrush për verë, speca, ullinj tavoline”, shfuqizohen. 
3. Për zbatimin e këtij udhëzimi ngarkohen, Drejtoria e Përgjithshme e Politikave dhe Programeve të Sigurisë Ushqimore, Bujqësisë dhe Zhvillimit Rural, Autoriteti Kombëtar i Ushqimit dhe Instituti i Sigurisë Ushqimore dhe Veterinarisë. 
Ky udhëzim hyn në fuqi menjëherë dhe botohet në Fletoren Zyrtare. 

